
注讬专讜讘讬谉 驻 注"讗 - 驻讬专讜砖 砖讟讬讬谞讝诇抓

讜讗讬谉 讟讜注诪讬谉 诪驻讬专讜转讬讛, 讛专讬 讝讜 讛讜讻讞讛 砖讛讬讗 诪拽讜讚砖转 诇驻讜诇讞谉.


讜砖诪讜讗诇 讗诪专: 讻讙讜谉 讚讗诪专讬 "讛谞讬 转诪专讬 诇砖讬讻专讗 讚讘讬 谞讬爪专驻讬 讚砖转讜 诇讬讛 [讗诇讛 讛转诪专讬诐 诇砖讬讻专 砖诇 讘讬转 注讘讜讚讛 讝专讛 砖砖讜转讬诐 讗讜转讜] 讘讬讜诐 讞讙诐", 讜讚讘专 讝讛 讚讬讜 诇讚讜谉 讗转 讛讗讬诇谉 讻讚讬谉 讗砖讬专讛. 讗诪专 讗诪讬诪专: 讜讗诪专讜 诇讬 住讘讬 [讝拽谞讬] 驻讜诪讘讚讬转讗 诇注谞讬谉 讝讛: 讛诇讻转讗 讻讜讜转讬讛 [讛诇讻讛 讻砖讬讟转讜] 砖诇 砖诪讜讗诇. 


注诇 讚讘专讬 专讘 讬讛讜讚讛 讘注谞讬谉 讛讙讘讛转 讞讘讬转 (专"讞). 诪讬转讬讘讬 [诪拽砖讬诐] 诪诪讛 砖砖谞讬谞讜 讘讘专讬讬转讗: 讻讬爪讚 诪砖转转驻讬谉 讘诪讘讜讬 鈥� 诪讘讬讗讬诐 讞讘讬转 砖诇 讬讬谉 讜讻谉 砖诇 砖诪谉 讜讻谉 砖诇 转诪专讬诐 讜讻谉 砖诇 讙专讜讙专讜转 讜讻谉 砖诇 砖讗专 诪讬谞讬 驻讬专讜转 诇爪讜专讱 讛砖讬转讜祝.


讜讗诐 谞转谉 讗转 讛讞讘讬转 诪砖诇讜 鈥� 爪专讬讱 诇讝讻讜转 诇讻讜诇诐 注诇 讬讚讬 讗讞专. 讜讗诐 诪砖诇讛谉 鈥� 爪专讬讱 注诇 讻诇 驻谞讬诐 诇讛讜讚讬注 诇讛诐 砖讛讜讗 注讜砖讛 讗转 讛砖讬转讜祝. 讜诪讙讘讬讛 诪谉 讛拽专拽注 诪砖讛讜 讻讚讬 诇讝讻讜转 诇讗讞专讬诐. 讛专讬 砖讗讬谉 爪讜专讱 诇讛讙讘讬讛 讟驻讞! 讜诪转专爪讬诐: 诪讗讬 [诪讛讜] "诪砖讛讜" 谞诪讬 讚拽讗诪专 [讝讛 砖讗诪专 讙诐 讻谉 诪砖诪注讜] 讟驻讞 讜诇讗 驻讞讜转.


讗 讗讬转诪专 [谞讗诪专] 砖谞讞诇拽讜 讘谞讜砖讗 砖讬转讜驻讬 诪讘讜讗讜转, 专讘 讗诪专: 讗讬谉 爪专讬讱 诇讝讻讜转 诇讻讜诇诐 注诇 讬讚讬 讗讞专, 讜讻诇 讗讞讚 诪讘谞讬 讛诪讘讜讬 谞注砖讛 砖讜转祝 诪注爪诪讜. 讜砖诪讜讗诇 讗诪专: 爪专讬讱 诇讝讻讜转 讘诪注砖讛 砖诇 讛拽谞讗讛. 讜讻谉 谞讞诇拽讜 讘注讬专讜讘讬 转讞讜诪讬谉, 专讘 讗诪专: 爪专讬讱 诇讝讻讜转, 讜砖诪讜讗诇 讗诪专: 讗讬谉 爪专讬讱 诇讝讻讜转.


讜诪拽砖讬诐: 讘砖诇诪讗 [谞谞讬讞] 诇砖讬讟转 砖诪讜讗诇 讗驻砖专 诇讛讘讬谉 讗转 讚讘专讬讜 讻讬 讛讻讗 [讻讗谉] 讘讚讬谉 砖讬转讜驻讬 诪讘讜讗讜转 转谞谉 [砖谞讬谞讜 讘诪砖谞讛] 砖爪专讬讱 诇讝讻讜转, 讜讛讻讗 [讜讻讗谉] 讘讚讬谞讬 注讬专讜讘讬 转讞讜诪讬谉 诇讗 转谞谉 [砖谞讬谞讜]. 讗诇讗 诇专讘 诪讗讬 讟注诪讗 [诪讛 讛讟注诐] 诇讞诇拽 讻讱 讘讬谉 讛讚讘专讬诐?


讜诪砖讬讘讬诐: 转谞讗讬 [诪讞诇讜拽转 转谞讗讬诐] 讛讬讗 讘谞讜砖讗 讝讛, 讜讻谉 诪住讜驻专 砖讗诪专 专讘 讬讛讜讚讛 讗诪专 专讘: 诪注砖讛 讘讻诇转讜 砖诇 专' 讗讜砖注讬讗 砖讛诇讻讛 诪讘注讜讚 讬讜诐 诇讘讬转 讛诪专讞抓 砖讛讬讛 诪讞讜抓 诇转讞讜诐, 讜讞砖讻讛 诇讛 砖讛讙讬注讛 讛砖讘转 诇驻谞讬 砖讬讻诇讛 诇讞讝讜专. 讜注讬专讘讛 诇讛 讞诪讜转讛 注讬专讜讘讬 转讞讜诪讬谉 注讘讜专讛, 砖转讜讻诇 诇讞讝讜专 诇讘讬转讛.


讜讘讗 诪注砖讛 诇驻谞讬 专' 讞讬讬讗 诇砖讗讜诇 讗诐 讗驻砖专 诇住诪讜讱 注诇 注讬专讜讘 讝讛 鈥� 讜讗住专. 讗诪专 诇讜 专' 讬砖诪注讗诇 讘专' 讬讜住讬: 讘讘诇讗讬 [讘讘诇讬], 讻诇 讻讱 讗转讛 诪讞诪讬专 讘注讬专讜讘讬谉?! 讻讱 讗诪专 讗讘讗: 讻诇 砖讬砖 诇讱 诇讛拽诇 讘注讬专讜讘讬谉 鈥� 讛拽诇.


讜讗讘注讬讗 诇讛讜 [讜谞砖讗诇讛 诇讛诐 诇诇讜诪讚讬诐 砖讗诇讛 讝讜] 讛讗诐 诪砖诇 讞诪讜转讛 注讬专讘讛 诇讛, 讜讟注诪讜 砖诇 专' 讞讬讬讗 砖讗住专 讛讬讛 诪砖讜诐 砖诇讗 讝讬讻转讛 诇讛. 讜讻讬讜谉 砖诇讗 讛讬讛 讝讬讻讜讬 讗诇讗 注讬专讜讘 讘诇讘讚 鈥� 讗讬谉 讛注讬专讜讘 拽讜谞讛 讘诇讗 讝讬讻讜讬. 讗讜 讚诇诪讗 [砖诪讗] 诪砖诇讛, 诪砖诇 讛讻诇讛, 注讬专讘讛 诇讛, 讜诇讗 讛讜注讬诇 讛注讬专讜讘 诪砖讜诐 砖谞注砖讛 砖诇讗 诪讚注转讛?


讗诪专 诇讛谉 讛讛讜讗 诪专讘谞谉 [讗讞讚 诪讛讞讻诪讬诐], 讜专' 讬注拽讘 砖诪讬讛 [砖诪讜]: 诇讚讬讚讬 诪讬驻专砖讗 诇讛 诪讬谞讬讛 [诇讬 注爪诪讬 谞转驻专砖 诇讜 讛讚讘专 诪诪谞讜] 诪专' 讬讜讞谞谉 砖诪砖诇 讞诪讜转讛 注讬专讘讛, 讜诪砖讜诐 砖诇讗 讝讬讻转讛 诇讛 讗住专 专' 讞讬讬讗.


讗诪专 诇讬讛 [诇讜] 专' 讝讬专讗 诇专' 讬注拽讘 讘专讬讛 [讘谞讛] 砖诇 讘转 讬注拽讘: 讻讬 诪讟讬转 讛转诐 [讻砖转讘讜讗 诇砖诐 诇讗专抓 讬砖专讗诇] 讗拽讬祝 [讛拽祝] 讗转 讛讚专讱, 砖诇讗 转诇讱 讘讚专讱 讛拽爪专讛 讘讬讜转专 讜讝讬诇 诇住讜诇诪讗 [讜诇讱 诇住讜诇诐] 爪讜专, 讜讘注讬转 诪讬谞讬讛 [讜砖讗诇 诪诪谞讜] 诪专讘 讬注拽讘 讘专 讗讬讚讬 注谞讬谉 讝讛.


讜讗讻谉, 讻讱 注砖讛 讜讘注讗 诪讬谞讬讛 [砖讗诇 诪诪谞讜]: 讛讗诐 讘讗讜转讜 诪注砖讛 诪砖诇 讞诪讜转讛 注讬专讘讛, 讜诪砖讜诐 砖诇讗 讝讬讻转讛 诇讛 讗住专 专' 讞讬讬讗, 讗讜 讚诇诪讗 [砖诪讗] 诪砖诇讛 注讬专讘讛, 讜诪砖讜诐 砖谞注砖讛 砖诇讗 诪讚注转讛.


讗诪专 诇讬讛 [诇讜]: 诪砖诇 讞诪讜转讛 注讬专讘讛 诇讛, 讜诪砖讜诐 砖诇讗 讝讬讻转讛 诇讛 讗住专 专' 讞讬讬讗. 讜专讘 住讘讜专 讻讚注转 专讘讜 讜讚讜讚讜 专' 讞讬讬讗, 讜讗祝 讛讜讗 住讘专 砖讘注讬专讜讘 转讞讜诪讬谉 讬砖 诇讝讻讜转.


讗诪专 专讘 谞讞诪谉 谞拽讟讬谞谉 [诪讜讞讝拽讬诐 讗谞讜] 讘讛诇讻讛 驻住讜拽讛 讝讜: 讗讞讚 注讬专讜讘讬 转讞讜诪讬谉 讜讗讞讚 注讬专讜讘讬 讞爪讬专讜转 讗讞讚 砖讬转讜驻讬 诪讘讜讗讜转 鈥� 爪专讬讱 诇讝讻讜转. 讜诇讗讞专 砖讗诪专 讚讘专 讘专讜专 讝讛 讘注讬 [砖讗诇] 专讘 谞讞诪谉 讚讘专 砖诇讗 讛讬讛 讘专讜专 诇讜 讻诇 爪讜专讻讜: 讛讗诐 注讬专讜讘讬 转讘砖讬诇讬谉 砖注讜砖讬诐 讻讚讬 诇讛转讬专 诇讘砖诇 讘讬讜诐 讟讜讘 诇爪讜专讱 砖讘转 砖诇讗讞专讬讜 爪专讬讱 诇讝讻讜转 诇讻诇 讗诇讜 砖讬讗讻诇讜 诪转讘砖讬诇 讝讛, 讗讜 讗讬谉 爪专讬讱 诇讝讻讜转?


讗诪专 专讘 讬讜住祝: 讜诪讗讬 转讬讘注讬 诇讬讛 [讜诪讛 转讬砖讗诇 诇讜] 讘注谞讬谉 讝讛, 讜讻讬 诇讗 砖诪讬注 诇讬讛 讛讗 [砖诪注 讚讘专 讝讛] 砖讗诪专 专' 谞讞诪谉 讘专 专讘 讗讚讗 讗诪专 砖诪讜讗诇: 注讬专讜讘讬 转讘砖讬诇讬谉 爪专讬讱 诇讝讻讜转. 讗诪专 诇讬讛 [诇讜] 讗讘讬讬 诇专讘 讬讜住祝: 驻砖讬讟讗 [驻砖讜讟 讛讚讘专] 砖诇讗 砖诪讬注 诇讬讛 [砖诪注 讗讜转讛 讛诇讻讛]. 讚讗讬 砖诪讬注 诇讬讛, 诪讗讬 转讬讘注讬 诇讬讛 [砖讗诐 砖诪注 讗讜转讛, 诪讛 谞住转驻拽 诇讜] 诪讛 讛讬讗 讛讛诇讻讛?


讗诪专 诇讬讛 [诇讜]: 讗讟讜 [讜讻讬] 讘注讬专讜讘讬 转讞讜诪讬谉 诪讬 [讛讗诐] 诇讗 讗诪专 砖诪讜讗诇 讗讬谉 爪专讬讱 诇讝讻讜转, 讜讗诪专 讗讬讛讜 [讛讜讗] 讘讻诇 讝讗转 砖爪专讬讱 诇讝讻讜转, 讜砖诪讗 讗祝 讻讗谉 讗讬谉 专讘 谞讞诪谉 诪拽讘诇 讗转 驻住拽讜 砖诇 砖诪讜讗诇.


讗诪专 诇讜 讗讘讬讬: 讛讻讬 讛砖转讗 [讻讬爪讚 讗转讛 诪砖讜讛]?! 讘砖诇诪讗 讛转诐 [谞谞讬讞 砖诐] 讘砖讬转讜祝 诪讘讜讗讜转 讜注讬专讜讘讬 转讞讜诪讬谉 驻诇讬讙讬 [谞讞诇拽讜] 专讘 讜砖诪讜讗诇, 讜拽讗 诪砖诪注 诇谉 讻讞讜诪专讬谉 讚诪专, 讜讻讬 讞讜诪专讬谉 讚诪专 [讜讛砖诪讬注 诇谞讜 砖讛诇讻讛 讻讞讜诪专转讜 砖诇 讝讛, 讜讻讞讜诪专转讜 砖诇 讝讛] 砖住讜诪讱 注诇 砖转讬 讛讚注讜转 讻讗讞转 讗讘诇 讛讻讗 [讻讗谉] 讘注谞讬谉 注讬专讜讘 转讘砖讬诇讬谉, 讗讬 讗讬转讗 讚砖诪讬注 诇讬讛 诪讬 讗讬讻讗 讚诪讗谉 讚驻诇讬讙 [讗诐 讗诪谞诐 砖诪注 讗转 讛讛诇讻讛 讛讗诐 讬砖 诪讬 砖讞诇拽] 讘讻讱? 讜诪谉 讛住转诐 讗诐 讗讜诪专 讗讞讚 诪专讘讜转讬讜 驻住拽 讛诇讻讛 砖讗讬谉 讗讞专讬诐 讞讜诇拽讬诐 注诇讬讜, 讛诇讻讛 驻住讜拽讛 讛讬讗.


讘 讛讛讜讗 讟讜专讝讬谞讗 讚讛讜讛 讘砖讬讘讘讜转讬讛 [讗讜转讜 驻拽讬讚 讙讜讬 砖讛讬讛 讘砖讻谞讜转讜] 砖诇 专' 讝讬专讗, 讗诪专讜 诇讬讛 [诇讜] 讛砖讻谞讬诐: 讗讜讙讬专 诇谉 [讛砖讻专 诇谞讜] 讗转 专砖讜转讱 诇爪讜专讱 讟诇讟讜诇 讘砖讘转, 诇讗 讗讜讙讬专 诇讛讜 [讛砖讻讬专 诇讛诐]. 讗转讜 诇拽诪讬讛 [讘讗讜 诇驻谞讬] 专' 讝讬专讗 讗诪专讜 诇讬讛 [诇讜]: 诪讛讜 讛讚讬谉, 讛讗诐 诪讜转专 诇诪讬讙专 诪讚讘讬转讛讜 [诇砖讻讜专 诪讗砖转讜] 砖诇讗 诪讚注转 讘注诇讛?


讗诪专 诇讛讜 [诇讛诐]: 讛讻讬 [讻讱] 讗诪专 专讬砖 诇拽讬砖 诪砖诪讬讛 讚讙讘专讗 专讘讛 [诪砖诪讜 砖诇 讗讚诐 讙讚讜诇], 讜诪谞讜 [讜诪讬 讛讜讗 讝讛] 专' 讞谞讬谞讗: 讗砖转讜 砖诇 讗讚诐 诪注专讘转 砖诇讗 诪讚注转讜. 讜诇驻讬 注拽专讜谉 讝讛, 讬讻讜诇讛 讗砖转 讛驻拽讬讚 诇讛砖讻讬专 砖诇讗 诪讚注转讜.


讻注讬谉 讝讛 诪住讜驻专: 讛讛讜讗 讟讜专讝讬谞讗 讚讛讜讛 讘砖讬讘讘讜转讬讛 [讗讜转讜 驻拽讬讚 砖讛讬讛 讘砖讻谞讜转讜] 砖诇 专讘 讬讛讜讚讛 讘专 讗讜砖注讬讗, 讗诪专讬 诇讬讛 [讗诪专讜 诇讜] 讛砖讻谞讬诐: 讗讜讙专 诇谉 [讛砖讻专 诇谞讜] 讗转 专砖讜转讱 诇爪讜专讱 讟诇讟讜诇 讘砖讘转, 诇讗 讗讜讙专 诇讛讜 [讛砖讻讬专 诇讛诐]. 讗转讜 诇拽诪讬讛 [讘讗讜 诇驻谞讬] 专讘 讬讛讜讚讛 讘专 讗讜砖注讬讗, 讗诪专讬 诇讬讛 [讗诪专讜 诇讜]: 诪讛讜 诇诪讬讙专 诪讚讘讬转讛讜 [诇砖讻讜专 诪讗砖转讜], 讜诇讗 讛讜讛 讘讬讚讬讛 [讛讬转讛 讘讬讚讜] 转砖讜讘讛. 讗转讜 诇拽诪讬讛 [讘讗讜 诇驻谞讬] 专讘 诪转谞讗, 诇讗 讛讜讛 讘讬讚讬讛 [讛讬转讛 讘讬讚讜] 转砖讜讘讛. 讗转讜 诇拽诪讬讛 [讘讗讜 诇驻谞讬] 专讘 讬讛讜讚讛, 讗诪专 诇讛讜 [诇讛诐]: 讛讻讬 [讻讱] 讗诪专 砖诪讜讗诇: 讗砖转讜 砖诇 讗讚诐 诪注专讘转 砖诇讗 诪讚注转讜, 讜讗祝 讘讛砖讻专讛 讻谉.


诪讬转讬讘讬 [诪拽砖讬诐] 砖谞讬谞讜: 谞砖讬诐 砖注讬专讘讜 讜谞砖转转驻讜 砖诇讗 诪讚注转 讘注诇讬讛谉 鈥� 讗讬谉 注讬专讜讘谉 注讬专讜讘, 讜讗讬谉 砖讬转讜驻谉 砖转讜祝! 讜讻讬爪讚 驻住拽 砖诪讜讗诇 讛讬驻讱 讚讘专讬诐 讗诇讛?


讜诪转专爪讬诐: 诇讗 拽砖讬讗 [拽砖讛]: 讛讗 [讻讗谉] 讻砖讗诪专 砖诪讜讗诇 砖讗砖转讜 诪注专讘转 砖诇讗 诪讚注转讜 鈥� 讛专讬 讝讛 讘诪拽专讛 砖讗住专 注诇 砖讻谞讬讜 讗诐 诇讗 注讬专讘 注讬诪诐, 讜讗讝 诪拽讬诇讬诐 讗谞讜 讜讗讜诪专讬诐 砖讗祝 讗砖转讜 专砖讗讬转 诇注专讘 注讘讜专讜. 讛讗 [讻讗谉] 砖讗讬谉 讗砖转讜 专砖讗讬转 诇注专讘 砖诇讗 诪讚注转讜 鈥� 诪讚讜讘专 讻砖诇讗 讗住专 注诇 讗讞专讬诐.


讜诪讜住讬驻讬诐: 讛讻讬 谞诪讬 诪住转讘专讗 [讻讱 讙诐 讻谉 诪住转讘专] 砖讬砖 诇讛讘讬谉 讗转 讛讚讘专讬诐 讻讱, 砖讗诐 讻谉 拽砖讬讗 [拽砖讛] 诪讚讘专讬 砖诪讜讗诇 注诇 讚讘专讬 砖诪讜讗诇 注爪诪讜, 砖讗诪专 砖诪讜讗诇: 讗讞讚 诪讘谞讬 诪讘讜讬 砖专讙讬诇 诇讛砖转转祝 注诐 讘谞讬 诪讘讜讬, 讜诇讗 谞砖转转祝 砖讘转 讗讞转 鈥� 讘谞讬 讛诪讘讜讬 谞讻谞住讬谉 诇转讜讱 讘讬转讜 讜谞讜讟诇讬谉 砖讬转讜驻谉 诪诪谞讜 讘注诇 讻专讞讜.


讜谞讚讬讬拽 诪讻讗谉: 专讙讬诇 鈥� 讗讬谉 [讻谉], 讗讘诇 砖讗讬谉 专讙讬诇 鈥� 诇讗, 讛专讬 砖诇讗 讘讻诇 诪拽专讛 讗驻砖专 诇砖转祝 讗讚诐 砖诇讗 诪讚注转讜. 讜诪住讻诪讬诐: 讗讻谉 砖诪注 诪讬谞讛 [诇诪讚 诪讻讗谉] 砖讻讱 讛讜讗.


讜诪爪讬注讬诐: 诇讬诪讗 诪住讬讬注 诇讬讛 [讛讗诐 谞讜讻诇 诇住讬讬注 诇讜] 诪诪讛 砖砖谞讬谞讜: 讻诇 讛讚专 讘诪讘讜讬 讻讜驻讬谉 讗讜转讜 诇注砖讜转 诇讞讬 讜拽讜专讛 诇诪讘讜讬, 讛专讬 砖诇爪讜专讱 转讬拽讜谉 诇砖讘转 讗讬谉 诪转讞砖讘讬诐 讘讚注转讜 讜讗驻砖专 诇注砖讜转 讗驻讬诇讜 注诇 讬讚讬 讻驻讬讛.

